
referat fra møte i lamu 19. september 2005 kl. 1330-1530

Tilstede: Ken Henry Hyttemoen, Per Arne Olsen, Knut Sverre Røang og Lise Strøm

Forfall: Marja Lundell. Knut Sverre Røang møtte for Marja Lundell.

Tore Vogt var tilstede som HMS-saksbehandler

Godkjenning av dagsorden

Evaluering av plan for oppfølging av arbeidsmiljøundersøkelsen settes opp som eget punkt. 

Godkjenning av referat fra forrige møte

Det ble informert om at avdelingen har undertegnet avtale om to parkeringsplasser, hvorav den ene vil bli fast disponert 60% av tiden av ansatt med funksjonsnedsettelse. Punktet om evaluering av AV og IT-tjenesten er fortsatt ikke fulgt opp. Referatet ble godkjent.
Konstituering av LAMU
Marja Lundell ble valgt som leder av LAMU for inneværende studieår. 

LAMU melder saker

LAMU melder ikke om andre saker enn det som er meldt på dagsorden.

Status flytteprosessen p35

Det har framkommet misnøye med prosessene i brukergruppa. Administrasjonen synes det er vanskelig å bli hørt i gruppa, og det er uklart om flytteprosessen skal være ledelsesstyrt eller prosesstyrt. Det etterlyses formalisert prosjektplan for flytteprosessen. Utifra mandatet til brukergruppa skal romfordeling kun være et av flere tema der. Det ble framhevet at det er viktig å fokusere på funksjoner og organisering før romfordeling drøftes. Pedagogisk utviklingssenter, læringsmiljøutvalget og vårt lokale pedagogiske utvalg ble nevnt som ressurser som kan brukes for å kartlegge hvilke løsninger som kan gi best mulig pedagogisk utbytte. Det bør vurderes om det er behov for befaring på BI, Høgskolesenteret, og eventuelt Høgskolen på Stord for å kartlegge viktige problemstillinger i flytteprosessen. 
Sykefravær 1. halvår

LAMU er fornøyd med at sykefraværet går ned. LAMU ønsker ikke å få utlevert personoversikt over sykefraværet på generelt basis, men kan hvis det er aktuelt under den årlige behandlingen av sykefravær, få personoversikten som en type b-sak og levere inn papirene etterpå.

HMS-samtaler høsten 2005

Gjennomføring av HMS-samtaler pr. personalenhet reduserer behovet for egne HMS-kontakter. Per Arne Olsen tar kontakt med HMS-kontaktene for å evaluere om det er behov for egne kontakter, og eventuelt egne møter mellom HMS-kontakter. På neste møte i LAMU tas det stilling til om vi skal beholde HMS-kontakter som supplementsordning til HMS-samtalene.
Oppfølging av systemrevisjon
Det er gjennomført to evakueringsøvelser til i klasser med sansehemmete studenter. Avsnittet om rapporten fra Mycoteam må omformuleres, slik at det framgår hva som gjøres videre med saken.

Risikokartlegging og sikkerhetsanalyse

Hendelsen i vinter med snøras på parkert bil må med i planen. Videre må vi ha med eget avsnitt ekstra som omhandler frykt for innbrudd. I forhold til rangering i risikoanalysen heves sannsynligheten for at man kan bli skadet fordi taket i vindeltrappen mellom y1-fløyen og z0-
fløyen er for lavt fra 2 til 3. 

I forhold til innbruddsfaren ble det ytret ønske om utvidet vakthold. LAMU ønsker eget møte med sikkerhetsansvarlig på Høgskolen i Oslo for å vurdere ulike løsninger for å bedre tryggheten i bygget, enten i form av utvidet vakthold eller ved at studentvakt i hovedinngangen får utvidet arbeidstid på kvelden.

Implementering av grønn stat på avdeling ØKS
I forhold til kildesortering på avdelingen råder det en viss usikkerhet om gjeldende retningslinjer for papirsortering faktisk blir fulgt av rengjøringspersonalet. Det sendes notat til Husøkonom for å få avklart dette.

Kjøleenheter på x160

Luftforholdene på X160 må evalueres.

Nominasjon til høgskolens arbeidsmiljøpris for 2005

LAMU nominerer Høgskolens storband til arbeidsmiljøprisen for 2005
Oppfølging av arbeidsmiljøundersøkelsen
Det er ønskelig at konsulent som skal bistå undervisningspersonalet med IT og AV-utstyr er tilstede ved oppstart av undervisningen, dvs. er tilgjengelig fra kl. 08.00. Avsnittet om avviksskjema må omformuleres.
Eventuelt

Neste LAMU-møte utsettes til torsdag 8. desember kl. 1330-1530. 










